OpenLLM-France/wikimedia huggingface dataset:
# Transformació geomètrica

Una transformació geomètrica és qualsevol bijecció d'un conjunt que tingui alguna estructura geomètrica cap a si mateix o cap a un altre conjunt d'aquest tipus. Específicament, «Una transformació geomètrica és una funció el domini i el codomini de la qual són conjunts de punts. Molt sovint el domini i el codomini d'una transformació geomètrica són tots dos ℝ² o tots dos ℝ$^3$. Sovint cal que les transformacions geomètriques siguin bijectives, és a dir, que tinguin inverses.» L'estudi de la geometria es pot tractar a través de l'estudi d'aquestes transformacions.
Les transformacions geomètriques es poden classificar segons la dimensió dels conjunts en què operen (distingint entre les transformacions del pla i les de l'espai, per exemple). També es poden classificar segons les propietats que preserven:
* les translacions preserven distàncies i angles orientats;
* les isometries preserven distàncies i angles;
* les semblances preserven les raons entre les distàncies;
* les transformacions afins preserven el paral·lelisme;
* les transformacions projectives preserven la col·linealitat,
i cadascuna d'aquestes classes conté la classe anterior.
* Imatge original
* Isometria
* Semblança
* Transformació afí
* Transformació projectiva
* Inversió
* Els difeomorfismes (transformacions bidiferenciables) són les transformacions que són afins en el primer ordre. Contenen les precedents com a casos especials.
* Les transformacions conformes preserven angles i en el primer ordre són semblances.
* Les transformacions que preserven l'àrea són en el primer ordre transformacions afins de determinant 1.
* Els homeomorfismes (transformacions bicontínues) preserven els entorns dels punts.
* Transformació conforme
* Transformació que preserva l'àrea
* Difeomorfisme
* Homeomorfisme
Les transformacions del mateix tipus formen grups que poden ser subgrups d'altres famílies de transformacions.

## Referències

* ↑ Mathematics for High School Teachers: An Advanced Perspective, p. 84.
* ↑ Venema, Gerard A. Foundations of Geometry (en anglès). Pearson Prentice Hall, 2006, p. 285. ISBN 9780131437005.
* 1 2 Geometry Revealed: A Jacob's Ladder to Modern Higher Geometry, p. 131, a Google Books
* 1 2 Leland Wilkinson, D. Wills, D. Rope, A. Norton, R. Dubbs – The Grammar of Graphics, p. 182, a Google Books
* ↑ stevecheng. «First fundamental form» (PDF). planetmath.org, 13-03-2013. Arxivat de l'original el 2014-07-14. [Consulta: 1r octubre 2014].
* ↑ Bruce E. Meserve. Fundamental Concepts of Geometry, p. 191, a Google Books, p. 191.

## Vegeu també

* Programa d'Erlangen
* Topologia
# Títol de transport electrònic

Un títol de transport electrònic està constituït per una smartcard (amb contacte, contactless o híbrida) oportunament homologada per ser adoptada en els sistemes de bitlletatge electrònic establerts en els diferents entorns del transport públic.
En general, cal que les smartcard adoptades en aquests sistemes respectin els següents estàndards internacionals:
* ISO 7816 per a la interfície amb contacte;
* ISO 14443 per a la interfície contactless (usada en les contactless smartcard);
* ISO 15408 pels requisits de seguretat;
* ISO 15693 per a les vicinity card;
* ENV 1545 per la descripció de l'estructura de dades utilitzada en les aplicacions del transport públic;
* EMV 3.1.1 per a la compatibilitat amb les especificacions bancaries en el cas de targetes amb contacte.
En el cas d'utilització de títols magnètics, han de respectar l'estàndard ISO 15457 (EN 753).

## Vegeu també

* Títol de transport
* Sistema de bitllet electrònic
* Smart card
* Targeta sense contacte
* Mòdul SAM
* Sistema tarifari integrat
* Transport públic
* Parquímetre
# Casanova

«Casanova» té aquests significats:
* Biografies:
** Antoni Casanova Estorach (Tortosa, 1847 - París, 1896), pintor català d'estil costumista romàntic
** Emili Casanova Herrero (Agullent, 1956), filòleg valencià
** Francesc Casanova, diversos personatges
** Giacomo Casanova (Venècia, 1725 - Castell de Dux, Bohèmia, 1798), escriptor i aventurer venecià
** Joan de Casanova (Barcelona, 1387 - Florència, 1436), cardenal i escriptor català en llengua llatina
** Llorenç Casanova i Ruiz (Alcoi, 1844 – Alacant, 1900), deixeble de Daniel Cortina i Federico Madrazo
** Lluís Casanova Giner (Oliva, 1909 - 1999), president del València CF
** Myrtha/Beatriz Casanova Mederos (L'Havana, 1936), filòloga, docent i empresària d'origen cubà
** Rafael Casanova i Comes (Moià, 1660 - Sant Boi de Llobregat, 1743), advocat i Conseller en Cap de Barcelona
** Romà Casanova i Casanova (Deltebre, 1956), sacerdot i bisbe de Vic
** Santu Casanova (Arbori, Còrsega, 1850 - Livorno, 1936), escriptor en cors
* Topònims:
** Casanova (Còrsega), municipi francès a la regió de Còrsega (departament d'Alta Còrsega)
** La Casanova (la Coma i la Pedra), costa al municipi de la Coma i la Pedra (Solsonès)
** Barranc de la Font de la Casanova, torrent afluent de la Riera de Madrona (Castellar de la Ribera, Solsonès)
** Molí del Casanova, edifici al municipi de Nalec a la comarca de l'Urgell
** Planes de la Casanova, planes ocupades per camps de cultiu al poble de Pinós (Solsonès)
** Rasa de la Casanova, torrent afluent de la Riera de Madrona (Castellar de la Ribera, Solsonès)
** Serrat de la Casanova, serra al municipi de Lladurs (Solsonès)
** Edificis:
*** Casanova (Artés), masia d'Artés (Bages)
*** Casanova de Pinell, masia de Pinell de Solsonès
*** Casanova de Pujol, masia de les Cases de la Serra, municipi de Torrefeta i Florejacs (Segarra)
*** Casanova (Pinós), masia de Pinós (Solsonès)
*** Casanova del Castell (Castellcir), masia de Castellcir (Moianès)
*** Casanova del Pujol, masia ruïnosa del poble de la Coma a la Vall de Lord (Solsonès)
*** La Casanova (Aramunt), masia del terme municipal de Conca de Dalt al poble d'Aramunt
*** Estadi Lluis Casanova, antic nom del camp de futbol de Mestalla del València CF
* Cinema:
** Casanova (pel·lícula de 1976), dirigida per Federico Fellini, biopic de Giacomo Casanova l'escriptor llibertí del segle xviii
** Casanova (pel·lícula de 2005), dirigida per Lasse Hallström, biopic de Giacomo Casanova interpretat per Heath Ledger
** Casanova (telefilm de 2015), dirigit per Jean-Pierre Jeunet, biopic de Giacomo Casanova interpretat per Diego Luna
Viccionari
# Creu de terme de la Mare de Déu de Gràcia

La Creu de terme de la Mare de Déu de Gràcia és una obra de Falset (Priorat) inclosa a l'Inventari del Patrimoni Arquitectònic de Catalunya.

## Descripció

Creu de terme de base quadrada i un pilar hexagonal, amb decoració al capdamunt, en un estil amb connotacions barroques. A la base, una inscripció recorda la seva erecció en record de la missió de l'any 1948.

## Història

La creu fou erigida en record de la Missió de 1948, a la vora del cementiri.

## Referències

* 1 2 «Creu de terme de la Mare de Déu de Gràcia». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 14 març 2019].

## Enllaços externs

* «Creu de terme de la Mare de Déu de Gràcia». Mapa de recursos culturals. Diputació de Tarragona.
# Alfred Berger

Alfred Berger (Viena, 25 d'agost de 1894 - valor desconegut, 11 de juny de 1966) va ser un esportista austríac que va competir a començaments del segle xx. Destacà en nombrosos esports, com el rem i de bobsleigh, però sobretot en la modalitat de parelles del patinatge artístic sobre gel.
El 1924 va prendre part en els Jocs Olímpics de Chamonix. En ells guanyà la medalla d'or en la prova parelles del programa de patinatge artístic junt a Helene Engelmann. Juntament mb Engelmann guanyà tres campionats nacionals de manera consecutiva, entre 1921 i 1923 i dos campionats del món, el 1922 i 1924.

## Palmarès
### Paerelles

(amb Helene Engelmann)
| Competició | 1921 | 1922 | 1923 | 1924 |
| Jocs Olímpics | | | | 1r |
| Campionat del món | | 1r | | 1r |
| Campionat d'Àustria | 1r | 1r | 1r | |

## Referències

* 1 2 «Alfred Berger Olympic Results». sports-reference.com. Arxivat de l'original el 16 de setembre 2011. [Consulta: 23 febrer 2018].
# Nikolai Panin-Kolómenkin

Nikolai Aleksàndrovitx Panin-Kolómenkin (en rus Никола́й Алекса́ндрович Па́нин-Коло́менкин, Khrenovoye, Gubèrnia de Vorónej, 8 de gener de 1872 – Leningrad, RSFS de Rússia, 19 de gener de 1956) va ser un patinador artístic sobre gel i tirador rus que va competir a començaments del segle xx.
Practicant de diversos esports durant la seva joventut, Nikolai Panin descobrí el patinatge artístic el 1893, mentre estudiava a la Universitat Imperial de Sant Petersburg, en la qual es diplomà en matemàtiques el 1898. El 1903 fou medalla de plata al Campionat del món de patinatge artístic, el 1904 medalla de bronze al Campionat d'Europa de patinatge artístic i el 1908 de plata al Campionat d'Europa. De 1901 a 1905 i el 1907 es proclamà campió de Rússia.
El 1908 va prendre part en els Jocs Olímpics de Londres, on guanyà la medalla d'or en la prova figures especials del programa de patinatge artístic. Aquest triomf suposà el primer campió olímpic de la història de Rússia. En aquests mateixos Jocs disputà la prova individual, però abandonà durant la competició.
Quatre anys més tard va disputar els Jocs d'Estocolm, però en aquesta ocasió en tir olímpic. Fou quart en pistola lliure, 50 metres per equips i vuitè en la prova individual.
Entre 1915 i 1917 fou el secretari general del Comitè Olímpic Rus.

## Palmarès
### Individual

| Competició | 1901 | 1902 | 1903 | 1904 | 1905 | 1907 | 1908 |
| Jocs Olímpics | | | | | | | Ab |
| Campionat del món | | | 2n | | | | |
| Campionat d'Europa | | | | 3r | | | 2n |
| Campionat de Rússia | 1r | 1r | 1r | 1r | 1r | 1r | |
| Ab = Abandona |||||||||

### Figures Especials

| Competició | 1908 |
| Jocs Olímpics | 1r |

## Referències

* ↑ (anglès) THE FIRST RUSSIAN OLYMPIC CHAMPION NIKOLAI PANIN-KOLOMENKIN Arxivat 2016-03-03 a Wayback Machine.
* 1 2 3 «Nikolay Kolomenkin Olympic Results». sports-reference.com. Arxivat de l'original el 10 de novembre 2012. [Consulta: 6 setembre 2016].
# Per Thorén

Per Ludvig Julius Thorén (Estocolm, 26 de gener de 1885 – Estocolm, 5 de gener de 1962) va ser un patinador artístic sobre gel suec que va competir a començaments del segle xx.
El 1908 va prendre part en els Jocs Olímpics de Londres, on guanyà la medalla de bronze en la prova individual del programa de patinatge artístic.

## Resultats

| Competició | 1904 | 1905 | 1906 | 1907 | 1908 | 1909 | 1910 | 1911 |
| Jocs Olímpics | | | | | 3rd | | | |
| Campionat del món | | 3r | 5è | 4t | | 2n | 4t | |
| Campionat d'Europa | | | 3r | 4t | | 3r | 3r | 1r |
| Campionat de Suècia | 2n | 1r | 2n | 1r | 2n | | | |

## Referències

* ↑ «Per Thorén Olympic Results». sports-reference.com. Arxivat de l'original el 21 d’abril 2011. [Consulta: 3 setembre 2016].
* ↑ Per Thorén. Comitè Olímpic de Suècia
* ↑ Historical Dictionary of Figure Skating. James R.Hines. ISBN 978-0-8108-6859-5
# Suzanne Morrow

Suzanne Morrow, també coneguda amb el nom de Suzanna Morrow-Francis o Suzanne Morrow Francis (Toronto, 14 de desembre de 1930 - 11 de juny de 2006), fou una patinadora artística sobre gel canadenca.

## Biografia

Va néixer el 14 de desembre de 1930 a la ciutat de Toronto. Va morir a la seva residència l'11 de juny de 2006. En finalitzar la seva carrera esportiva es llicencià en veterinària l'any 1952.

## Carrera esportiva

Va participar en les dues proves de patinatge en els Jocs Olímpics d'Hivern de 1948 realitzats a Sankt Moritz (Suïssa), on aconseguí la medalla de bronze en la prova mixta per parelles, formant parella amb Wallace Diestelmeyer, i finalitzà catorzena en la competició individual. En els Jocs Olímpics d'Hivern de 1952 realitzats a Oslo (Noruega) finalitzà sisena en la prova individual femenina.
En finalitzar la seva carrera activa es convertí en jutge de patinatge, esdenvenint la primera dona a realitzar el Jurament Olímpic per part dels jutges en els Jocs Olímpics d'Hivern de 1988.
Al llarg de la seva carrera aconseguí guanyar de forma individual tres vegades el Campionat Nacional de patinatge entre els anys 1949 i 1951, fou segona l'any 1951 en el Campionat de Nord-amèrica i en el Campionat del Món de patinatge artístic fou quarta les edicions de 1950, 1951 i 1952, i cinquena el 1953. En categoria mixta per parelles, fent sempre parella amb Wallace Diestelmeyer, aconseguí la medalla de bronze en el Campionat del Món l'any 1948 a Davos, foren dues vegades campions nacionals (1947-1948) i una vegada campions de Nord Amèrica (1947).

## Referències

* 1 2 3 «Suzi Morrow Bio, Stats, and Results | Olympics at Sports-Reference.com», 18-04-2020. Arxivat de l'original el 2020-04-18. [Consulta: 2 febrer 2022].
* 1 2 «Skate Canada: News & Views: News», 10-03-2007. Arxivat de l'original el 2007-03-10. [Consulta: 2 febrer 2022].
* ↑ «Canadian pair break figure skating's mould with 'death spiral'» (en anglès). Olympics.com. [Consulta: 2 febrer 2022].
* ↑ «Suzanne Morrow Francis» (en anglès americà). [Consulta: 2 febrer 2022].

## Enllaços externs

* (anglès) www.skatecanada.ca - Mort de Suzanne Morrow Arxivat 2007-03-10 a Wayback Machine.
# Eric Radford

Eric Radford (Winnipeg, 27 de gener de 1985) és un patinador canadenc. Amb la parella Meagan Duhamel, és un bicampió mundial (2015, 2016), medalla de plata olímpica a la prova per equips, un bicampió dels Quatre Continents (2013, 2015), el campió de la final del Grand Prix 2014-15 i campió del Canadà en cinc ocasions (2012-16).
Radford va néixer a Winnipeg (Manitoba) i es va criar a Balmertown (Ontario). Es va traslladar a Kenora als 14 anys, a Winnipeg i Mont-real als 15 i a Toronto a 16. Va estudiar música a la Universitat de York i té del certificat grau 9 del Reial Conservatori de Música. Toca el piano i escriu i compon música, i el 2014 es va registrar com a membre de la Societat de Compositors, Autors i Editors de Música del Canadà.
El desembre de 2014 Radford va anunciar públicament la seva homosexualitat en una entrevista publicada pel diari digital Outsports. En fer-ho, es va convertir en el primer patinador competitiu en sortir de l'armari en el punt àlgid de la seva carrera quan encara era aspirant a guanyar títols, en lloc d'esperar a estar a prop o passada la seva retirada. En el Campionat Mundial de 2015, la medalla d'or de Radford i Duhamel en patinatge per parelles el va convertir en el primer patinador obertament homosexual en guanyar una medalla en aquesta competició. És un ambaixador del programa #OneTeam del Comitè Olímpic Canadenc per combatre l'homofòbia en l'esport.
Radford és entrenador de patinatge, a més de competir.

## Referències

* 1 2 "Eric Radford at olympic.ca".
* ↑ DiManno, Rosie (October 28, 2011).
* ↑ Ewing, Lori (February 4, 2013).
* ↑ Eric RADFORD at sochi2014.com at the Wayback Machine (archived March 28, 2014)
* ↑ Buffery, Steve (October 24, 2013).
* ↑ "Olympian figure skater and composer Eric Radford joins SOCAN" Arxivat 2016-04-16 a Wayback Machine.
* 1 2 3 Zeigler, Cyd (December 4, 2014).
* ↑ "Eric Radford and Meagan Duhamel win gold!"
* ↑ Vernon, Nadin (November 23, 2011).

## Enllaços externs

* Meagan Duhamel / Eric Radford at the International Skating Union
# Ferran I

Ferran I és el nom dels següents personatges:
* Ferran I del Sacre Imperi Romanogermànic, emperador (1556 - 1564).
* Ferran I d'Aragó dit "el d'Antequera", rei d'Aragó i comte de Barcelona (1412 - 1416).
* Ferran I d'Àustria, emperador d'Àustria (1835 - 1848).
* Ferran I de Bulgària, regent i després tsar de Bulgària (1887 - 1908).
* Ferran I de Lleó, rei de Lleó (1037 - 1065).
* Ferran I de Mèdici, Gran Duc de la Toscana (1549 - 1609).
* Ferran I de Nàpols, anomenat Ferrante, rei de Nàpols (1458 - 1494).
* Ferran I de les Dues Sicílies, rei de Nàpols i rei de Sicília (després de les Dues Sicílies) (1759 - 1824).
* Ferran I de Parma, duc de Parma, duc Piacenza i duc de Guastalla (1765 - 1802).
* Ferran I de Portugal, rei de Portugal (1345 - 1383).
* Ferran I de Romania, rei de Romania (1914 -1927).
* Ferran I Joan Ramon Folc de Cardona, duc de Cardona, comte de Prades, vescomte de Vilamur, marquès de Pallars Sobirà i senyor de la baronia d'Entença (1513- 1543).
* Ferran I Maria de Baviera, elector de Baviera (1654 - 1679).
Viccionari
# Alain Chartier

Alain Chartier (Bayeux, 1390 aprox. - Avinyó 1430 aprox.) fou un poeta francès de l'edat mitjana.
Nasqué en el clos d'una família que també donà el bisbe de París Guillaume Chartier i Thomas Chartier, notari del rei (i no pas l'historiògraf Jean Chartier).
El 1415, poc abans de la invasió anglesa de la Normandia, s'exilà per no tornar. A l'exili, entrà a la cort de Bourges i esdevingué secretari i notari dels prínceps Carles VI i Carles VII, fent paper de mitjancer en diverses missions diplomàtiques. També fou destinat a les ambaixades d'Alemanya (1424) i de Venècia (1425), o a la d'Escòcia (1427), per intervenir en l'aliança entre Escòcia i França contra Anglaterra, o per intervenir en la petició de matrimoni a Margarida d'Escòcia de part del delfí Jaume I, futur Lluís XI.
En la seva pròpia època, ja adquirí una gran reputació, i hom el titllà amb el sobrenom de Père de l'éloquence française ('pare de l'eloqüència francesa'). Estienne Pasquier i Guillaume Bouchet digueren que la mateixa Margarida d'Escòcia li donà, mentre estava adormit, un petó a la boca, a "la preciosa boca d'on sortien tan bons mots i virtuoses paraules" (la précieuse bouche de laquelle sont issus et sortis tant de bons mots et vertueuses paroles); tot i això, podria tractar-se d'un mite, ja que Margarida no trepitjà sòl francès fins al 1436, ja mort el poeta. El mateix Pasquier li posà un altre sobrenom, el de "Sénèque de la France" ('Sèneca de França'). Les seves contribucions a la formació de la llengua francesa són notables; i les seves poesies, del gènere al·legòric, tingueren gran èxit ja en el seu temps.

## Obra

* Le Livre des Quatre Dames (1416). La seva primera obra de què es té constància, de la seva època d'estudiant a la Universitat de París. Es tracta d'un llarg poema octosil·làbic de 3.600 versos. Debat cortès situat a l'endemà de la batalla d'Agincourt).
* Breviaire des nobles.
* Complainte d'ung amoreux et la responce de sa damme.
* L'hôpital d'amours.
* Le dyalogue.
* Le lay de paix.
* Les croniques du feu roy Charles septieme.
* Les demandes d'amours, avec la response.
* Les fais.
* Les faiz dictes et ballades.
* Quadrilogue invectif (1422), al·legoria política en prosa, tota una crida a la unitat de la nació francesa, en què França suplica als seus tres fills, el Poble, la Noblesa, i el Clergat, que es reconciliïn pel bé de tots plegats.
* La Belle dame sans merci, 1424. Francesc Oliver fou el primer a traduir-la al català. El 1640, sir Richard Ros la traduí a l'anglès. Quatre segles més tard, el poeta anglès John Keats compongué la seva famosa balada sota el mateix títol La Belle Dame Sans Merci.
* Le Livre de l'Espérance (1429). Escrit a la vigília de l'alliberament d'Orleans per part de Joana d'Arc; es tracta d'un atac contra la noblesa i el clergat.
* Le Curial, sàtira. Traduïda a l'anglès el 1484 per William Caxton.
* Le Débat du Réveille-Matin.
# Copa angolesa de futbol

La copa angolesa de futbol és una competició futbolística per eliminatòries d'Angola. És organitzada per la Federação Angolana de Futebol.

## Historial

Font:
| Temporada | Campió | Resultat | Finalista |
| 1980 | Nacional Benguela | campionat no oficial | campionat no oficial |
| 1981 | TAAG Luanda | campionat no oficial | campionat no oficial |
| 1982 | Primeiro de Maio (1) | 2-0 | Petro Huambo |
| 1983 | Primeiro de Maio (2) | 9-1 | 11 de Novembro |
| 1984 | Primeiro de Agosto (1) | 2-0 | Desportivo Benguela |
| 1985 | Ferroviário da Huíla (1) | 2-0 | Interclube |
| 1986 | Interclube (1) | 1-0 | Primeiro de Maio |
| 1987 | Petro Atlético (1) | 4-1 | Ferroviário da Huíla |
| 1988 | Sagrada Esperança (1) | 2-0 (prò.) | SC Cabinda |
| 1989 | Ferroviário da Huíla (2) | 2-1 | Interclube |
| 1990 | Primeiro de Agosto (2) | 1-0 | Petro Atlético |
| 1991 | Primeiro de Agosto (3) | 2-1 (prò.) | Petro Atlético |
| 1992 | Petro Atlético (2) | 3-2 | Primeiro de Agosto |
| 1993 | Petro Atlético (3) | 2-1 | AS Aviação |
| 1994 | Petro Atlético (4) | 2-1 | Independente Tômbwa |
| 1995 | AS Aviação (1) | 3-1 | Independente Tômbwa |
| 1996 | Progresso do Sambizanga (1) | 1-0 | Primeiro de Maio |
| 1997 | Petro Atlético (5) | 2-1 | Primeiro de Agosto |
| 1998 | Petro Atlético (6) | 4-1 | Primeiro de Agosto |
| 1999 | Sagrada Esperança (2) | 1-0 | AS Aviação |
| 2000 | Petro Atlético (7) | 1-0 | Interclube |
| 2001 | Atlético Namibe (1) | 3-2 | SC Cabinda |
| 2002 | Petro Atlético (8) | 3-0 | Desportivo da Huíla |
| 2003 | Interclube (2) | 1-0 (gol d'or) | Sagrada Esperança |
| 2004 | Atlético Namibe (2) | 2-0 | Primeiro de Agosto |
| 2005 | AS Aviação (2) | 1-0 | Interclube |
| 2006 | Primeiro de Agosto (4) | 1-1 (prò.) (4-3 p) | Benfica de Luanda |
| 2007 | Primeiro de Maio (3) | 2-1 (prò.) | Benfica de Luanda |
| 2008 | Santos FC de Angola (1) | 1-0 (prò.) | Recreativo do Libolo |
| 2009 | Primeiro de Agosto (5) | 2-1 | Sagrada Esperança |
| 2010 | AS Aviação (3) | 0-0 (prò.) (4-3 p) | Interclube |
| 2011 | Interclube (3) | 1-1 (prò.) (4-2 p) | Primeiro de Agosto |
| 2012 | Petro Atlético (9) | 2-0 | Recreativo da Caála |
| 2013 | Petro Atlético (10) | 1-0 | Desportivo da Huíla |
| 2014 | Benfica de Luanda (1) | 1-0 (prò.) | Petro Atlético |
| 2015 | Bravos do Maquis (1) | 1-0 | Sagrada Esperança |
| 2016 | Recreativo do Libolo (1) | 2-1 (prò.) | Progresso do Sambizanga |
| 2017 | Petro Atlético (11) | 2-1 | Primeiro de Agosto |
| 2018 | no es disputà | no es disputà | no es disputà |
| 2019 | Primeiro de Agosto (6) | 2-1 | Desportivo da Huíla |
| 2020 | competició cancel·lada | competició cancel·lada | competició cancel·lada |
| 2021 | Petro Atlético (12) | 2–0 | Interclube |
| 2022 | Petro Atlético (13) | 2–1 (prò.) | Desportivo da Huíla |
| 2023 | Petro Atlético (14) | 3–0 | Académica do Lobito |
| 2024 | Petro Atlético (15) | 2–0 | Bravos do Maquis |

## Referències

* ↑ «Angola - List of Cup Finals». rsssf.com. [Consulta: 16 desembre 2017].
# Han Seung-won

Han Seung-won (en hangul: 한승원; Jangheung, 13 d'octubre de 1939) és un escriptor sud-coreà.
Les seves obres parlen principalment de persones que lluiten contra el seu destí; normalment es troben a Jangheung, un comtat de la costa sud de Corea del qual és originari l'autor. Per tant, sovint apareixen rastres del dialecte local en la llengua de les seves novel·les. Han és el pare de Han Kang, guanyadora del Premi Nobel de Literatura 2024.
Va estudiar a l'Institut Jangheung i a la Universitat de les Arts de Seorabeol, on va aprendre escriptura creativa. Han va ser alumne de l'escriptor Kim Tong-ni, i col·lega d'autors com Lee Mun Ku, Park Sang-ryoong, Cho Sehee o Kim Won-il. Va fer el seu debut literari l'any 1966 amb el conte Gajeungseureoun bada (가증스배 배, "El mar abominable), amb que va guanyar el premi Shina Ilbo per a nous escriptors. Després de graduar-se, va treballar a l'escola primària Jangdongseo, a l'Institut Kwangyang i a l'Institut Gwangju Dongshin.

## Referències

* 1 2 «Han seung-won(한승원)». The Digital Library of Korea Literature [Consulta: 29 gener 2025].
* ↑ «Novelist Han Seung-won says daughter's historic Nobel win feels surreal». The Korea Herald, 11-10-2024 [Consulta: 29 gener 2025].